CELEX: 32013R0616
Language: hu
Date: 2013-06-24 00:00:00
Title: A Bizottság 616/2013/EU végrehajtási rendelete ( 2013. június 24. ) egyes áruk Kombinált Nómenklatúra szerinti besorolásáról

27.6.2013   
            
            
               HU
            
            
               Az Európai Unió Hivatalos Lapja
            
            
               L 175/11
            
         A BIZOTTSÁG 616/2013/EU VÉGREHAJTÁSI RENDELETE
   (2013. június 24.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 24-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kemény fröccsöntött műanyagból készült árucikk, amely három vagy négy darab karból áll.
                  Az árucikken nincs szabadon mozgó rész (például kerék, golyó vagy görgő), puha nyúlvány vagy más rugalmas tartozék.
                  Arra tervezeték, hogy mint kézzel működtetett árucikk, egy vagy több karjának az adott testrészhez való dörzsölésével a testen masszírozó hatást fejtsen ki. A masszírozó hatást a masszírozást végző személy által kifejtett nyomás kelti.
                  
                      (1) Lásd a képeken.
               
               
                  9019 10 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9019, a 9019 10 és a 9019 10 90 KN-kód szövegezése határozza meg.
                  Figyelemmel különleges alakjára, az árucikket kézzel működtetett testmasszírozó készüléknek szánták.
                  Az árucikk súrlódás által fejti ki hatását. A szabadon mozgó részek hiánya nem zárja ki az árucikk masszírozó készülékként történő besorolását (lásd még a 9019 vtsz.-hoz tartozó HR-magyarázat (II) részének második bekezdését, amely egyszerű gumihengerekre és más hasonló masszírozó eszközökre hivatkozik).
                  Ezért az árucikket, mint masszírozó készülék, a 9019 10 90 KN-kód alá kell besorolni.
               
            
         
      
                  
                     
               
               
                  
                     
               
               
                  
                     
               
            
         (1)  A képek csupán tájékoztató jellegűek.